b'\n_START_ARTICLE_\nNedre Romerike\n_START_PARAGRAPH_\nNedre Romerike er nedre del av Romerike i Akershus fylke. Regionssenteret er Lillestr\xc3\xb8m. Nedre Romerike fogderi _NEWLINE_omfattet fra 1605 Aurskog, Enebakk, Fet, H\xc3\xb8land, Skedsmo og S\xc3\xb8rum. Regionen ble videref\xc3\xb8rt i Nedre Romerike prosti. I 1973 ble Enebakk overf\xc3\xb8rt til Follo prosti.\n_START_SECTION_\nValgkrets\n_START_PARAGRAPH_\nNedre Romerike var en valgkrets i Akershus amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Nedre Romerike valgte s\xc3\xa5ledes \xc3\xa9n representant og \xc3\xa9n personlig vararepresentant._NEWLINE_Valgkretsen Nedre Romerike bestod av herredene Kr\xc3\xa5kstad, Aurskog, H\xc3\xb8land, Setskog, Enebakk, Fet og S\xc3\xb8rum med rundt 24\xc2\xa0000 innbyggere og 12\xc2\xa0000 stemmeberettigede etter innf\xc3\xb8ringen av kvinnelig stemmerett.'